**ГОДИШНА ПРОГРАМА ЗА РАЗВИТИЕ НА ЧИТАЛИЩНАТА ДЕЙНОСТ**

**ПРИ НАРОДНО ЧИТАЛИЩЕ „ ХРИСТО БОТЕВ-1925”с. АНТОН,**

 **ОБЩИНА АНТОН ПРЕЗ 2022 ГОДИНА**

 **ПРИЕТА С РЕШЕНИЕ № 59 от ПРОТОКОЛ № 16 / 27.10. 2021 г.**

 **НА ЧИТАЛИЩНО НАСТОЯТЕЛСТВО**

1. **ОБЩА ХАРАКТЕРИСТИКА:**

Настоящата Програма е разработена в изпълнение на чл.26а, ал. 2 от Закона за народните читалища, съгласно представените предложения от председателя на Народно читалище „Христо Ботев 1925“с. Антон – госпожа Донка Николова в Община Антон  за дейността  през 2022 година.  Съгласно чл.2 от ЗНЧ, читалищата са юридически лица с нестопанска цел. Те са традиционни самоуправляващи се български културно–просветни сдружения в населените места, които изпълняват и държавни културно–просветни задачи.

Изготвянето на Годишната програма за развитие на читалищната дейност в Община Антон за 2022г. цели обединяване на усилията за по-нататъшно развитие и утвърждаване на читалището като важна обществена институция, реализираща културната идентичност на Община Антон.

Дейността на читалището е обезпечена с държавна субсидия. Средствата за читалищата се регулират и разпределят между читалищата от комисия, определена със заповед на кмета и по механизъм, определен от Министерството на културата, като средствата се предоставят на читалищата за самостоятелно управление, съгласно чл.23, ал.1 от ЗНЧ.

 На територията на Община Антон съществува едно читалище, съдебно регистрирано в регистъра на юридическите лица с нестопанска цел и в публичния регистър на народните читалища към Министерство на културата.

 Общински съвет Антон, е предоставил сградата за безвъзмездно ползване на читалището.

 **II. ОСНОВНИ НАПРАВЛЕНИЯ И ПРИОРИТЕТНИ ЗАДАЧИ В ЧИТАЛИЩНАТА ДЕЙНОСТ ПРЕЗ 2022 ГОДИНА**

Основните направления и приоритетните задачи в читалищната дейност са регламентирани и произтичат от Закона за народните читалища и от общинската културна политика, осъществявана на основание на съществуващата нормативна уредба и чрез изпълнението на културния календар. Дейности, които развива читалището са любителското художествено творчество, културно-масовата и библиотечна дейност.

Цел на програмата е и да подпомага и обединява организирането и реализацията на комплекса от читалищни дейности, да стимулира читалищните ръководства да се стремят да превръщат читалищата в търсена творческа, информационна и социална среда за всички възрасти:

* разширяване на знанията на гражданите;
* осигуряване на достъп до информация и комуникация;
* насърчаване на социалното единство и солидарността между различните социални групи;
* партниране на местното самоуправление в развитието на обществените и в частност на културните процеси
* разширяване възможностите на читалището за предоставяне на услуги, свързани с осигуряване на продължаващо образование, личностна реализация и ново ниво на компетентност на гражданите.
* модерна институция на бъдещето със съвременните културни и социални дейности, като същевременно те трябва да останат неделимо свързани с основните читалищни принципи за съхраняване и развитие на националните традиции и обичаи.

**ОСНОВНИ ЦЕЛИ ЗА ПОСТИГАНЕ НА ПРИОРИТЕТИТЕ:**

* Развитие и утвърждаване на духовните и културни ценности на гражданското общество;
* Институционално укрепване на читалищата като местни общностни центрове за обогатяване на културния живот, социалната и образователната дейност в населеното място, където функционират читалищата;
* Проучване, възстановяване и запазване на обичаите и традициите в населените места в община Антон;
* Разширяване на традиционните читалищни дейности и търсене на нови форми чрез ускорено навлизане на съвременните комуникационни и информационни технологии. Осигуряване на достъп до информация;
* Повишаване ролята на читалището за социална и културна интеграция на различни общности (групи в риск от социална изолация, неравностойно положение, провеждане на дарителски инициативи и др.);
* Повишаване ролята на читалището като реален партньор на училището, детската градина, за повишаване интереса на децата и учениците към наука, изкуство, здравословен начин на живот.
* Читалищата се утвърждават като центрове, в които си дават среща традиция и съвременност. Привличането на млади хора си остава да бъде основна задача на настоятелството. Не се забравят и възрастните, утвърдили се през годините читалищни деятели.

 **III. ДЕЙНОСТИ:**

**1.Библиотечна дейност.**

През 2022 г. в библиотеката ни ще продължи прочистването на фонда и ресигнирането, съгласно сигнатурите по УДК 2017. Съобразно ситуацията с COVID-19 и рестриктивните мерки ще бъдат търсени нови начини за съвместна дейност с ОУ „Св. Св. Кирил и Методий”, ДГ „Българче” и пенсионерски клуб „Дълголетие” с. Антон.

* Поддържане на читалищната библиотека;
* Обогатяване на библиотечния фонд;
* Прочистване на библиотечния фонд;
* Инициативи за повишаване на читателския интерес - отново ще се съобразим с обстановката и по-голяма част от инициативите в тази насока ще бъдат в онлайн формат чрез страницата ни във Facebook;
* Предоставяне на компютърни услуги и безплатен интернет;
* Отбелязване на датите от международния културен календар, обвързани с библиотечната дейност – Ден на детската книга (2.04), Световен ден на книгата и авторското право (23.02), Дена на библиотекаря (11.05), чествания на годишнини за бележити личности – отново предимно в онлайн формат;

**2. Културно-масова дейност:**

* Изпълнение на заложените в плановете на читалищата културни събития;
* Обогатяване живота на населеното място с нови инициативи;
* Организиране и провеждане на вече утвърдени сборове, годишнини, официални и местни празници;
* Участие в организирани от Община Антон културни събития.

**2. Развитие на любителското художествено творчество.**

Свидетели сме на продължаващата COVID пандемия, която продължава да дава отражение върху цялостния живот на читалищата: отменени бяха празници, фестивали, репетиции. Хората почувстваха острата липса на общуването, изявите. Ограничаването на социалните контакти ни лиши от възможността да разгърнем своя творчески план и всички усетихме остро липсата на масови културни мероприятия. Единствена остава надеждата, че през 2022 година всичко онова, което не се случи през изминалата, ще намери място в живота на читалището и населеното място.

Една от най-важната и съществена част от дейността на читалищeто е грижата за развитие на любителското художествено творчество. В тази връзка ролята му при създаването, укрепването и възпроизвеждането на традициите и културата по места, е незаменима в местните празници и фестивали, което е още едно доказателство, че читалищата винаги са имали водещо място в съхранението и опазването на българските културни традиции.

Да продължи диалогът на добри взаимоотношения между читалищата, културните и образователни институти, местните власти, неправителствените организации и бизнеса

за реализиране на съвместни и общи програми и проекти.

Ежегодните културни прояви и традиционни празници спомагат за изява на постоянно действащите групи и индивидуални изпълнители, за приемственост между поколенията, обмяна на добри практики, тъй като те са предназначени за всяка възрастова група и се проявяват във всички сфери на изкуството.

Демографската криза е проблем, който съзнателно се усеща в живота на читалището – населението в селото

 **Самодейни групи:**

1. Клуб за народни хора “ Планински извори “, детски танцов състав за народни танци „ Джемина „ , които участват активно в традиционните празници на Общината и региона.
2. Клуб по спортни танци за деца и възрастни.
3. **Културен календар за 2022г.**

(Прикрепено към Годишния план)

 **4. Културно-просветна дейност.**

 Читалището ежегодно организира прояви по различни поводи, чествания, годишнини от местен и национален характер. За реализирането на инициативите се търси подкрепата на училищното ръководство и местните организации, с които се работи на добро ниво. Читалището има традиции в работата си с децата, младите хора и възрастните и това ще продължи с цел разнообразяване на техния живот.

 Създаването на културните календари с разнообразни мероприятия спомага за привличане на малки и големи хора от общността. Затова в културния календар на читалището за **2022г**. са включени инициативи и прояви, чиито организатори и участници е самото читалище, както и прояви, в които Общината се явява като партньор.

**5. Работа по проекти.**

 Читалището винаги търси нови възможности за развитие, чрез участие в проектни програми.

 **6. Материално – техническа база.**

 Материално-техническата база на читалищата включва сграден фонд (който е общинска собственост предоставен за безвъзмездно ползване), оборудването и обзавеждането на библиотеки, салони, зали и други помещения. Задачи, по които ще продължи да се работи през 2022 г. са свързани със създаване на по-добри условия за работа.

1. **Финансиране.**

 Обезпечаването на дейностите  през 2020 г. ще се осъществява чрез финансиране от:

* Държавната субсидия, разпределена съгласно изискванията на ЗНЧ;
* Общинско финансиране;
* Кандидатстване с проекти към Министерството на културата, европроекти и програми;
* Други източници (наеми на помещения, членски внос, дарения и др.)
* Контакти с личности и фирми за набиране на допълнителни средства за по- активно и пълноценно участие на любителските състави в конкурси, фестивали, програми от различен мащаб;

 **8.Организационно направление:**

Народно читалище ” Христо Ботев - 1925 ”с. Антон организира своята дейност, при спазване на основните принципи в Закона за народните читалища, като самостоятелни юридически лица. Поддържа своята членска маса и се ръководи от своя върховен орган – Общото събрание, а през времето, в което не функционира –от законно избрано читалищно настоятелство.

1. Председателя на читалището в срок до 10 ноември представя на кмета предложения за своята дейност.
2. Утвърждаване и укрепване на връзки с институции, учебни заведения, бизнес.
3. Активно включване в обявени от МК сесии за подкрепа на любителското творчество, подпомагане на библиотечното дело, технологичното обновление, ремонти.
4. Кандидатстване по европейски проекти и програми.
5. **Направление - повишаване квалификацията на кадрите.**

Участие в организирани обучения, семинари, кръгли маси, дискусии, работни

срещи по проблемите на читалищата с цел повишаване компетенциите и

развитие на читалищата.

1. **Партньорства.**

Основни партньори в дейността на читалището са община Антон, училище, детска градина, клуб на пенсионера, НПО, бизнес партньори и други организации.

1. **Заключителна част.**

 Читалището е възрожденска институция, която запазва във времето своите идеали и цели. То е културен център, пазител на традициите, но и медиатор на ценностите на съвременното развитие.

Ограничаването на социалните контакти предвид COVID пандемията, ни лиши от възможността да разгърнем своя творчески план и всички усетихме остро липсата на масови мероприятия. Културата, като всяка друга сфера, също премина през трансформации. Станахме свидетели на една своеобразна „дигитализация” на културния живот с концерти, литературни четения и конкурси, които преминаха изцяло в интернет пространството. Ние също направихме някои плахи стъпки в тази насока и научихме ценни уроци.